polyglot-tagger/wikipedia-language-snippets-filtered huggingface dataset:
2010 മാർച്ച് - ഗൂഗിൾ ടിവി പ്രൊജക്റ്റ് നടന്നുകൊണ്ടിരിക്കുകയാണെന്ന് മാധ്യമ സ്ഥാപനങ്ങൾ റിപ്പോർട്ട് ചെയ്തു, എന്നിരുന്നാലും പങ്കാളിത്ത കമ്പനികൾ പിന്നീട് ഈ സംരംഭത്തിൽ തങ്ങളുടെ പങ്കാളിത്തം സ്ഥിരീകരിച്ചില്ല.
2010 മെയ് 20 - 2010 മെയ് 20 ന് നടന്ന ഗൂഗിൾ ഐ/ഒ കോൺഫറൻസിൽ ഗൂഗിൾ ടിവി പ്രോജക്റ്റ് ഔദ്യോഗികമായി പ്രഖ്യാപിച്ചു. പുതിയ പ്ലാറ്റ്ഫോം പുതിയ ഹൈ-ഡെഫനിഷൻ ടെലിവിഷൻ സെറ്റുകളിലും ബ്ലൂ-റേ ഡിസ്ക് പ്ലേയറുകളിലും സോണി നേരിട്ട് ഉൾപ്പെടുത്തുമെന്ന് ഗൂഗിൾ പ്രസ്താവിച്ചു, എന്നിരുന്നാലും സെറ്റ്-ടോപ്പ് ബോക്സുകൾ ലോജിടെക് വികസിപ്പിച്ചെടുക്കും. സോണിയും ലോജിടെക്കും വികസിപ്പിച്ച പുതിയ സംവിധാനങ്ങൾ ഇന്റൽ ആറ്റം അടിസ്ഥാനമാക്കിയുള്ള സിഇ 4100 കൺസ്യൂമർ ഇലക്ട്രോണിക്‌സ് സിസ്റ്റം-ഓൺ-ചിപ്പ് ഉപയോഗിച്ച് പ്രവർത്തിക്കുമെന്ന് കമ്പനി സൂചിപ്പിച്ചു. പ്ലാറ്റ്‌ഫോം ഏത് ദാതാവിലൂടെയും പ്രവർത്തിക്കുമെങ്കിലും, ഡിഷ് നെറ്റ്‌വർക്കിലൂടെ "പൂർണ്ണമായി ഒപ്റ്റിമൈസ് ചെയ്ത" കാഴ്ചാനുഭവം ലഭ്യമാകുമെന്നും പറഞ്ഞു.
ഗൂഗിൾ ടിവിയുടെ ആദ്യ തലമുറ ഉപകരണങ്ങളെല്ലാം 86 ആർക്കിടെക്ചർ പ്രോസസറുകളെ അടിസ്ഥാനമാക്കിയുള്ളവയാണ്, അവ സോണിയും ലോജിടെക്കും സൃഷ്ടിച്ച് വാണിജ്യവൽക്കരിച്ചു. രണ്ടാം തലമുറ ഉപകരണങ്ങളെല്ലാം ആം ആർക്കിടെക്ചർ പ്രോസസറുകളെ അടിസ്ഥാനമാക്കിയുള്ളതാണ്, കൂടാതെ എൽജി , സാംസങ് , വിസിയോ , ഹൈസെൻസ് എന്നിവയുൾപ്പെടെയുള്ള അധിക പങ്കാളികളുമായാണ്. 2013-ൽ, ഹൈസെൻസ്, നെറ്റ്ഗിയർ , ടിസിഎൽ , അസൂസ് എന്നിവയുൾപ്പെടെ പുതിയ പങ്കാളികൾ കൂടുതൽ രണ്ടാം തലമുറ ഗൂഗിൾ ടിവി പിന്തുണയുള്ള ഉപകരണങ്ങൾ പ്രഖ്യാപിച്ചു, അവയിൽ ചിലത് 3ഡി വീഡിയോ പിന്തുണയും ഉൾപ്പെടുന്നു.
2014 ജൂണിൽ ആൻഡ്രോയിഡ് ടിവി ഗൂഗിൾ ടിവിയുടെ പിൻഗാമിയായി. ആൻഡ്രോയിഡ് പ്ലാറ്റ്‌ഫോമുമായി അടുത്ത ബന്ധം പങ്കിടുന്നതും നോളജ് ഗ്രാഫുമായി സംയോജിപ്പിച്ച് നവീകരിച്ച ഉപയോക്തൃ അനുഭവവും ഉള്ളതും മൊബൈൽ ഉപകരണങ്ങളിൽ നിന്ന് കാസ്റ്റിംഗ് പിന്തുണ നൽകുന്നതുമായ ഒരു പുതിയ പ്ലാറ്റ്‌ഫോം.2014 ജൂൺ മുതൽ, ടിവി ഗൂഗിൾ എസ്ടികെ ഇനി ലഭ്യമല്ല, നിലവിലുള്ള ഉപകരണങ്ങൾക്കായുള്ള ഏതെങ്കിലും ഭാവി സോഫ്റ്റ്‌വെയർ വികസനം അവസാനിപ്പിക്കുകയും പ്ലാറ്റ്‌ഫോമിനെ ഫലപ്രദമായി ഒഴിവാക്കുകയും ചെയ്യുന്നു.
ടെലിവിഷനും ഇന്റർനെറ്റും ഒരേ മാധ്യമത്തിലൂടെ ജനങ്ങളിലേക്ക് എത്തിക്കുക എന്നതാണ് കമ്പനിയുടെ ലക്ഷ്യം. ഇതിന്റെ ആദ്യഘട്ടമെന്ന നിലയ്ക്ക് ലൊജിടെക്, സോണി എന്നീ കമ്പനികളുമായി ഗൂഗിൾ കരാറെടുത്തു. ടി.വിയിൽ നിന്നും ഗൂഗിളിന്റെ വെബ്‌ ബ്രൗസറായ ക്രോം വഴി ഇന്റർനെറ്റ് നേരിട്ട് ബ്രൗസ് ചെയ്യുവാൻ സാധിക്കും.
പ്രബലമായൊരു പുരാവൃത്തം ഇന്നും ജനങ്ങൾക്കിടയിൽ ഈ ക്ഷേത്രവുമായി ബന്ധപ്പെട്ട് നിലനിൽക്കുന്നു. കേരളത്തിലെ മിക്ക ശിവക്ഷേത്രങ്ങളുടെ പുരാവൃത്തമെടുത്തു പരിശോധിച്ചാലും ഇതിനോട് സാമ്യമുള്ള മിത്തുകൾ കാണാൻ കഴിയുന്നുണ്ട്. ക്ഷേത്രം ഉണ്ടാവുന്നതിന് മുമ്പ്, നരയെന്ന ഒരു വള്ളിച്ചെടി തേടിയിറങ്ങിയ ചെറവ സ്ത്രീയുമായി ബന്ധപ്പെട്ടതാണീ പുരാവൃത്തം. നടന്നു നടന്ന് ദാഹിച്ചവശയായ ആ സ്ത്രീ ദാഹശമനത്തിനായി നര വെട്ടുകയായിരുന്നു. നര വെട്ടുന്നതിനിടയിൽ തന്റെ കത്തി ഒരു കല്ലിൽ കൊള്ളുകയും കല്ലിൽ നിന്നും രക്തം വാർന്നൊഴുകുന്നതു കണ്ട് ചെറവസ്ത്രീ നര വലിച്ചെറിയുകയും ബോധംകെട്ടു വീഴുകയും ചെയ്തത്രേ. അതൊരു ശിവലിംഗമാണെന്നു തിരിച്ചറിഞ്ഞ ആ ഗോത്രവർഗ ജനത ആ കല്ലിനെ അവിടെ പ്രതിഷ്ഠിച്ച് ആരാധന തുടങ്ങി. അതാണത്രേ ഇന്നത്തെ ബേളൂർ ശിവക്ഷേത്രമായി പരിണമിച്ചത്. നരയർ എന്ന ഒരു സ്ഥലം ഈ പുരാവൃത്തവുമായി ബന്ധപ്പെട്ടു കിടക്കുന്നുണ്ട്. ചെറവസ്ത്രീ വലിച്ചെറിഞ്ഞ നര ചെന്നു വീണ സ്ഥലമാണ് നരയേർ എന്നറിയപ്പെടുന്നത്.
ശിവരാത്രി മഹോത്സവത്തോടനുബന്ധിച്ച് നടക്കുന്ന ബേളൂരപ്പന്റെ നഗരപ്രദക്ഷിണം മറ്റൊരു വർണാഭമായ കാഴ്ചയാണ്. ദൈവചൈതന്യത്തെ വിഗ്രഹത്തിലേക്കാവാഹിച്ച് ഘോഷയാത്രയായി ഗ്രാമത്തെ വലം‌വെക്കുന്ന ചടങ്ങാണിത്. അട്ടേങ്ങാനം, ഒടയഞ്ചാൽ, ചക്കിട്ടടുക്കം, നായിക്കയം, മുക്കുഴി എന്നിങ്ങനെ സമീപദേശങ്ങളിലൂടെയൊക്കെ ഈ ഘോഷയാത്ര പോകുന്നുണ്ട്. വഴിയിലെ പ്രധാന സ്ഥലങ്ങളിലും ദൈവസങ്കേതങ്ങളിലും ശിവപ്രതിഷ്ഠ ഇറക്കിവെച്ച് പൂജകളും ആരാധനയും നടത്തുന്നു.
കുംഭമാസത്തിൽ ശിവരാത്രിയോടനുബന്ധിച്ചാണ് ഇവിടെ ഉത്സവം നടക്കുന്നത്. പത്തുദിവസം നീണ്ടുനിൽക്കുന്ന ഉത്സവം ശിവരാത്രിയോടെ കഴിയുമെങ്കിലും ക്ഷേത്രത്തിനു പുറത്ത് വിഷ്ണുമൂർത്തിയുടെ തെയ്യക്കോലം പിറ്റേ ദിവസം ഉണ്ടായിരിക്കും. ശിവരാത്രി ദിവസം നടക്കുന്ന തിടമ്പുനൃത്തമാണ് ഉത്സവപരിപാടികളിൽ ഏറ്റവും ആകർഷണീയം. പത്തുദിവസവും ക്ഷേത്രപരിസരത്ത് കലാപരിപാടികൾ സംഘടിപ്പിക്കപ്പെടുന്നു. ബേളൂരപ്പൻ എന്നാണ് ഇവിടുത്തെ ദേവൻ അറിയപ്പെടുന്നത്.
മുമ്പ് ഗോത്രവർഗജനതയായ ചെറവർ, മാവിലർ തുടങ്ങിയവർ അവരുടെ ഭക്ഷണത്തിനായി ഉപയോഗിച്ചു വന്ന വേരിന്റെ ആകൃതിയിൽ മരങ്ങളിലും മറ്റും പടർന്നു കയറുന്ന വള്ളിച്ചെടിയാണ് നര എന്നറിയപ്പെടുന്നത്. ഇരുപതാം നൂറ്റാണ്ടിന്റെ അവസാനം വരെയും ഗോത്രവർഗജനത ഭക്ഷണപദാർത്ഥമായി നര ഉപയോഗിച്ചിരുന്നു. ധാരാളം ജലാംശം ഉള്ളതാണ് ഈ വള്ളിച്ചെടി. വള്ളിച്ചെടിയുടെ ഒരു ഭാഗം മുറിച്ചു മാറ്റിയാൽ ദാഹം മാറ്റാനുള്ളത്ര വെള്ളം അതിൽ നിന്നും ശേഖരിക്കാവുന്നതാണ്.
കാസർഗോഡ് ജില്ലയിലെ കോടോം ബേളൂർ പഞ്ചായത്തിൽ അട്ടേങ്ങാനത്ത് സ്ഥിതിചെയുന്ന വളരെ പുരാതനമായ ശിവക്ഷേത്രമാണ് ബേളൂർ ശിവക്ഷേത്രം എന്നറിയപ്പെടുന്നത്. ഈ ക്ഷേത്രത്തെ കുറിച്ചുള്ള ചരിത്രസംബന്ധിയായ കാര്യങ്ങൾ ലഭ്യമല്ല. പലപ്പോഴായി ക്ഷേത്രം പുതുക്കിപ്പണിതതിന്റെ രേഖകൾ മാത്രമാണ്‌ ലഭ്യമായിരിക്കുന്നത്.
അന്റാർട്ടിക് ശൈത്യകാലത്ത് ഇണചേരാറൂള്ള ഏക പെൻഗ്വിനുകൾ ചക്രവർത്തി പെൻഗ്വിനുകളാണ്. ഇണചേരാൻ വേണ്ടിയുള്ള ഇവയുടെ ദേശാടാനം വളരെ പ്രശസ്തമാണ്. ശൈത്യകാലത്ത് 50-120 കിലോമീറ്ററുകളോളം ദേശാടനം നടത്തുന്ന ഇവയുടെ കോളനികളിൽ ആയിരത്തിൽ പരം പക്ഷികളുണ്ടാകും. പെൺ പക്ഷികൾ ഒരു മുട്ട മാത്രമേ ഇടാറുള്ളു, മുട്ടകൾ അടവച്ച് വിരിയിച്ചെടുക്കുന്നത് ആൺ കിളികളാണ്. ഐസിൽ മുട്ടയിടാൻ സാധിക്കുന്ന ഏക പക്ഷിയിനം ചക്രവർത്തി പെൻ‌ഗ്വിനുകളാ‍ണ്. കോളനിയിൽ കുട്ടികളുടെ സരക്ഷണകാര്യത്തിൽ ആൺപെൺകിളികൾ ഒരുപോലെ ശ്രദ്ധാലുക്കളാണ്. സ്വതന്ത്രമായി ജീവിക്കുന്ന പെൻഗ്വിനുകളുടെ ശരാശരി ആയുസ്സ് 20 വർഷമാണ്, എന്നാൽ 50 വയസ്സുവരെ ജീവിച്ചിരുന്നവയെപ്പറ്റിയുള്ള നിരീക്ഷണങ്ങളും ലഭ്യമാണ്.
പ്രധാന ഭക്ഷണം മത്സ്യങ്ങളാണെങ്കിൽ കൂടിയും ക്രില്ലുപൊലെയുള്ള കൊഞ്ച് വർഗ്ഗത്തിലെപ്പെട്ട ജീവികളേയും ഇവ ആഹാരമാക്കാറുണ്ട്. ജലോപരിതലത്തിൽ നിന്നും 535 മീറ്റർ വരെ താഴ്ചയിൽ പോയി ഭക്ഷണം ശേഖരിക്കുന്ന ഇവയ്ക്ക് 18 മിനിട്ട് വരെ വെള്ളത്തിനടിയിൽ കഴിച്ചുകൂട്ടാനും കഴിയും. രക്തത്തിലെ ഹീമോഗ്ലൊബിന്റെ പ്രത്യേക പ്രവർത്തനം മൂലം, ഓക്സിജന്റെ ആവശ്യകത നിയന്ത്രിക്കുന്നു. കട്ടികൂടിയ എല്ലുകൾ വെള്ളത്തിനടിയിലെ ഉയർന്ന സമ്മർദ്ദം താങ്ങാൻ കഴിവുള്ളവയാണ്, വെള്ളത്തിനടിയിലായിരിക്കുമ്പോൾ ചയാപചയ പ്രവർത്തങ്ങൾ കുറച്ചും അത്യാവശ്യമില്ലാത്ത ഇന്ദിയപ്രവർത്തനങ്ങൾ നിയന്ത്രിക്കുകയും വഴി ഓക്സിജന്റെ ഉപയോഗം കുറയ്ക്കുന്നു.
ഇപ്പോൾ ഭൂമിയിൽ ജീവിച്ചിരിക്കുന്നതിൽ വച്ചേറ്റവും വലിപ്പമുള്ളതും പൊക്കം കൂടിയതുമായ പെൻ‌ഗ്വിനാണ് ചക്രവർത്തി പെൻ‌ഗ്വിൻ . അന്റാർട്ടിക്കയിലാണ് ഈ പെഗ്വിനുകളേ കാണപ്പെടുന്നത്. ആൺപെൺ പെൻ‌ഗ്വിനുകളുടെ തൊങ്ങലിന് ഒരേവലിപ്പമാണ്. ഇവയ്ക്ക് ഏകദേശം 122 സെ.മി. പൊക്കവും 22 മുതൽ 45 കിലോഗ്രാം വരെ തൂക്കവും വയ്കാറുണ്ട്. ഇവയുടെ പിൻഭാഗത്തിനും തലയ്ക്കും കറുപ്പ് നിറവും വയർ വെള്ള നിറത്തിലും കഴുത്തിനു താഴെ മങ്ങിയ നിറവുമാണ്. മറ്റു പെൻ‌ഗ്വിനുകളേപ്പോലെ ഇവയ്ക്കും പറക്കാനുള്ള കഴിവില്ല.
1922-ൽ പെരുന്ന എൻ.എസ്.എസ്. സ്കൂളിൽ അദ്ധ്യാപകനായി ചുമതലയേറ്റു. പിന്നീട് ഇദ്ദേഹം 1924 മുതൽ 1944 വരെ തുടർച്ചയായി കരുവാറ്റ എൻ.എസ്.എസ്. സ്കൂൾ പ്രധാനാധ്യാപകനായി പ്രവർത്തിച്ചു. 1944-ൽ തിരുവനന്തപുരം ട്രെയിനിങ് കോളജ് അദ്ധ്യാപകനായും അദ്ദേഹം സേവനം അനുഷ്ഠിച്ചു. പിന്നീട് സംസ്ഥാന വിദ്യാഭ്യാസ ഡയറക്ടറുടെ പേഴ്സണൽ അസിസ്റ്റന്റായും, തുടർന്ന് വിദ്യാഭ്യാസ ഡെപ്യൂട്ടി ഡയറക്ടർ, മഹാത്മാഗാന്ധി കോളജ് പ്രിൻസിപ്പൽ എന്നീ നിലകളിലും തന്റെ ഔദ്യോഗിക ജീവതം കഴിച്ചു. 1957 - 64 വർഷക്കാലയളവിൽ ആകാശവാണി നിർമ്മാതാവീയും ആയും കൈനിക്കര കുമാരപിള്ള തന്റെ സേവനം നടത്തി.
കൈനിക്കര സഹോദരൻമാരുടെ നാടകക്കളരിയിലെ ഒട്ടു മിക്ക വേഷങ്ങളും ഇദ്ദേഹം കൈകാര്യം ചെയ്തിരുന്നു. 1930കൾ മുതൽ 1950കൾ വരെയുള്ള ദശകങ്ങൾ അദ്ദേഹത്തിന്റെ സുവർണ്ണകാലമായിരുന്നു. സ്വന്തം നാടകാനുഭവങ്ങളെക്കുറിച്ച് അദ്ദെഹം എഴുതിയ കൃതിയാണ് നാടകീയം. 1978-ൽ നാടകീയത്തിന് ഓടക്കുഴൽ അവാർഡ് ലഭിക്കുകയുണ്ടായി.
മലയാളത്തിലെ ആദ്യകാല പ്രശസ്ത നാടകകൃത്തും, സാഹിത്യകാരനുമായിരുന്നു കൈനിക്കര കുമാരപിള്ള . മലയാള നാടക പ്രസ്ഥാനത്തിന് ഇദ്ദേഹത്തിന്റെ സംഭാവനകൾ വലിയതാണ്. തികഞ്ഞ ഗാന്ധിയനും, വിദ്യാഭ്യാസ വിദഗ്ദ്ധനും സാഹിത്യകാരനും ആയിരുന്നു കൈനിക്കര കുമാരപിള്ള.
1900 സെപ്തംബർ 27-ആം തീയതി ചങ്ങനാശ്ശേരിയിലെ പെരുന്നയിൽ കൈനിക്കര വീട്ടിൽ കൈനിക്കര പത്മനാഭപിള്ളയുടെ അനുജനായി ജനിച്ചു. പ്രാഥമിക വിദ്യാഭ്യാസം പെരുന്നയിലും, ചങ്ങനാശ്ശേരിയിലും ആയിരുന്നു.
ജനങ്ങളിൽ 90 ശതമാനവും വിവിധ തരം ബിസിനസുകൾ ചെയ്താണ് ഉപജീവനം നടത്തുന്നത്. വിദേശ രാജ്യങ്ങളിൽ ജോലി ചെയ്യുന്നവർ താരതമ്യേന കുറവാണ്. വർദ്ധിച്ച ജന സാന്ദ്രത മൂലം 10 സെന്റിൽ താഴെ മാത്രം ഭൂമിയുള്ള കുടുംബങ്ങളാണ് ഭൂരിഭാഗവും.
കുഞ്ഞൻ എന്ന ബിമൽ കുമാർ എന്ന ഗ്രാമീണ യുവാവിനെ ചുറ്റിപ്പറ്റിയാണ് കഥ വികസിക്കുന്നത്. അയാൾ തന്റെ വൈകല്യത്തെ നർമ്മം കൊണ്ട് മറയ്ക്കുന്നു. അയാളുടെ രൂപഭാവം ശ്രദ്ധിക്കാതെ, കുഞ്ഞൻ തന്റെ സുഹൃത്ത് തോമയുടെ സഹായത്തോടെ അനുയോജ്യമായ ഒരു വധുവിനെ തേടി ചുറ്റിനടക്കുന്നു. തനിക്കുനേരെ ചൊരിയപ്പെട്ട പല അധിക്ഷേപങ്ങളും മാറ്റിനിർത്തി അയാൾ തിരച്ചിൽ തുടരുന്നു. തന്റെ ജീവിതത്തിലെ കഷ്ടപ്പാടുകളും മറ്റുള്ളവരുടെ വേദനകളും അയാൾ വഹിച്ചു. അവൻ ഉന്നതമായ മാനുഷിക ധാർമ്മികതയുള്ള, മഹത്തായ സദ്‌ഗുണമുള്ള ഒരു മനുഷ്യനായിരുന്നു
ശശി ശങ്കറിന്റെ സംവിധാനത്തിൽ ദിലീപ്, നെടുമുടി വേണു, കൊച്ചിൻ ഹനീഫ, സായി കുമാർ, നവ്യ നായർ, മന്യ എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് കുഞ്ഞിക്കൂനൻ. ദിലീപ് ഇതിൽ കൂനനായ കുഞ്ഞൻ എന്ന കഥാപാത്രമായും പ്രസാദ് എന്ന മറ്റൊരു കഥാപാത്രമായും ഇരട്ടവേഷത്തിൽ അഭിനയിച്ചിരിക്കുന്നു. സുപ്രീം ഫിലിംസിന്റെ ബാനറിൽ കെ.എ. ജലീൽ നിർമ്മിച്ച ഈ ചിത്രം ഗ്യാലക്സി ഫിലിംസ്, ലാൽ റിലീസ് എനിവർ വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബെന്നി പി. നായരമ്പലം ആണ്.
അയാളിൽ നിന്ന് വ്യത്യസ്തമായി, അക്രമാസക്തനായ കോളേജ് വിദ്യാർത്ഥിയായ പ്രസാദ് , തന്റെ സഹപാഠിയായ ലക്ഷ്മിയെ സ്നേഹിക്കുന്നു. തന്റെ ഹൃദയത്തിലെ പുരുഷനുമായി അവളെ വിവാഹം കഴിക്കുമെന്ന് ഉറപ്പുനൽകുന്ന കുഞ്ഞനെ അവൾ കണ്ടുമുട്ടുന്നു, പക്ഷേ വാസു എന്ന ഗുണ്ടയുടെ ബലാത്സംഗശ്രമത്തിൽ നിർഭാഗ്യവശാൽ അവൾ കൊല്ലപ്പെടുന്നു. ഇതിനിടയിൽ, അനാഥയും അന്ധയുമായ ചെമ്പകം എന്ന പാവം പെൺകുട്ടിയെ കുഞ്ഞൻ കണ്ടുമുട്ടുന്നു. അവളെ സഹായിച്ചുകൊണ്ട് അയാൾ അവളുടെ ഹൃദയം കീഴടക്കുന്നു.
അവന്റെ പരിശ്രമങ്ങളുടെ ഫലമായി ചെമ്പകം അവളുടെ കാഴ്ച വീണ്ടെടുക്കുന്നു (മരിച്ച ലക്ഷ്മിയുടെ കണ്ണുകൾ അവൾക്ക് ദാനം ചെയ്യപ്പെട്ടിരിക്കുന്നു). ഇതോടെ ചെമ്പകം ഇപ്പോൾ ആരുടെതാണ് എന്നതിനെ ചൊല്ലി കുഞ്ഞനും പ്രസാദും തമ്മിലുള്ള തർക്കത്തിൽ കലാശിക്കുന്നു. എന്നിരുന്നാലും, പ്രസാദിന്റെ നോട്ടത്തെ ഭയന്ന്, കൂനൻ കുഞ്ഞൻ ചെമ്പകത്തിന്റെ നന്മയ്ക്കായി സ്വന്തം പ്രണയം ഉപേക്ഷിക്കാൻ തീരുമാനിക്കുന്നു. പക്ഷേ വിധി അവനു വേറെ ചില കാര്യങ്ങൾ കരുതി വെയ്ക്കുന്നു.
യൂസഫലി കേച്ചേരി എഴുതിയ ഗാനങ്ങൾക്ക് സംഗീതം പകർന്നത് മോഹൻ സിതാര ആണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ വിപണനം ചെയ്തത് സത്യം ഓഡിയോസ്.
ഹാർമോണിയം, ശ്രുതിപ്പെട്ടി തുടങ്ങിയവയിൽ ഷഡ്ജവും പഞ്ചമവും മേൽ ഷഡ്ജവും ഒരേസമയത്ത് ഒന്നിച്ചു പുറപ്പെടുവിച്ച് അതിനെ ആധാരമാക്കിയാണ് പാടുന്നത്. ശ്രുതിയിടുന്ന ആളിന്റെ ശക്തിക്കനുസരിച്ച് ഈ മൂന്നു സ്വരങ്ങൾക്കും ഒരുമിച്ച് ശബ്ദം കൂട്ടുകയോ കുറയ്ക്കുകയോ ചെയ്യാമെന്നല്ലാതെ ഇടവിട്ട് ഓരോ സ്വരത്തെയും തുടർച്ചയായും മുറിയാതെയും പുറപ്പെടുവിക്കുക സാധ്യമല്ല. ഈ സ്വരങ്ങൾ ഒരുമിച്ചു ശബ്ദിക്കുമ്പോൾ ഒരു ബഹളമാണു സൃഷ്ടിക്കുന്നത്. തംബുരുവിലാകട്ടെ ഓരോന്നിനേയും ഇടവിട്ട് വഴിക്കു വഴിയെ മീട്ടാൻ കഴിയുമെന്നു മാത്രമല്ല ഓരോ കമ്പിയും മീട്ടുമ്പോൾ തുടർച്ചയായി കുറച്ചു നേരത്തോളം മുഴങ്ങുകയും ചെയ്യുന്നു. കൂടാതെ പഞ്ചമം മീട്ടിയാൽ കമ്പനത്തിന്റെ അന്ത്യത്തിൽ തീവ്രഋഷഭവും മന്ദ്രം മീട്ടിയാൽ കമ്പനത്തിന്റെ അന്ത്യത്തിൽ അന്തരഗാന്ധാരവും ധ്വനിക്കുന്നു. അതിനാൽ തംബുരുവിനു കർണാനന്ദകരവും അനുരണനാത്മകവുമായ ശ്രുതി ലഭിക്കുന്നു. ഇതു പാട്ടുകാരന് ശ്രുതിയിൽ ലയിച്ചു പാടാനുള്ള പ്രചോദനം നല്കുന്നു. ശ്രുതിപ്പെട്ടിയിലോ ഹാർമോണിയത്തിലോ ഇത്തരമൊരു പശ്ചാത്തലം സൃഷ്ടിക്കുക സാധ്യമല്ല.
മടിയിൽ വലതുവശത്തായി കുത്തനെ നിർത്തിയശേഷം വലതുകൈവിരലുകൾകൊണ്ട് ഓരോരോ തന്ത്രികളിൽ തട്ടിയാണ് തംബുരു വായിക്കുന്നത്. മീട്ടുമ്പോൾ ഏറ്റവും താഴെ അറ്റത്തായിരിക്കും കുടംപോലുള്ള ഭാഗം. അതിനുമുകളിലായുള്ള ദണ്ഡിന്റെ മറ്റേത്തലയ്ക്കൽ ബരഡകളുണ്ട്. കുടംപോലുള്ള ഭാഗത്തിന്റെ മധ്യത്തിലായാണ് വീതികൂടിയ ബ്രിഡ്ജുള്ളത്. ബരഡകളിൽ നിന്ന് ദണ്ഡിനുമുകളിലൂടെ വരുന്ന തന്ത്രികൾ ബ്രിഡ്ജിനു മുകളിൽക്കൂടി കുടംപോലുള്ള ഭാഗത്തിന്റെ കീഴറ്റത്തേയ്ക്കു ചെല്ലുന്നു. അവിടെയാണ് അത് വലിച്ചുചേർത്ത് ഘടിപ്പിച്ചിട്ടുള്ളത്. ഈ അറ്റത്തിനും ബ്രിഡ്ജിനുമിടയിലായി നാല് മണിക്കായകൾ കോർത്തിട്ടുമുണ്ട്.
ശ്രുതിവാദ്യങ്ങളിലൊന്നാണ് തംബുരു. പ്ലാവിന്റെ തടികൊണ്ടാണ് തംബുരു നിർമ്മിക്കുന്നത്. പ്ലാവിന്റെ തടിയിൽ അകം പൊള്ളയായി അർധഗോളാ കൃതിയിൽ കുഴിച്ചുണ്ടാക്കിയ ഒരടി വലിപ്പമുള്ള കുടവും അതിനോടു ചേർന്ന് ഉദ്ദേശം മൂന്നടി നീളവും നാലിഞ്ചു വണ്ണവുമുള്ള അകം പൊള്ളയായ ഒരു ദണ്ഡും അതിന്മേൽ ഘടിപ്പിച്ചിട്ടുള്ള നാലു ബരഡകളും ഒരു ബ്രിഡ്ജും നാലു മണിക്കായകളുമാണ് തംബുരുവിനുള്ളത്.
മനുഷ്യരിൽ നിന്ന് വളരെ വ്യത്യസ്തമായി ഹെൽബോയ് പ്രായം. പാൻകേക്കുകൾ എന്ന കഥയിൽ, അദ്ദേഹത്തിന് രണ്ട് വയസ്സ് പ്രായമുണ്ട്, പക്ഷേ 6 നും 10 നും ഇടയിൽ മനുഷ്യന്റെ പ്രായമുണ്ടെന്ന് തോന്നുന്നു. 1954 ൽ സജ്ജമാക്കിയ നേച്ചർ ഓഫ് ദി ബീസ്റ്റിൽ, പത്തുവയസ്സുള്ള ഹെൽബോയ് പൂർണ്ണമായും വളർന്നതായി കാണുന്നു. അവന്റെ ദ്രുതഗതിയിലുള്ള ശാരീരിക പക്വത അവന്റെ യഥാർത്ഥ വാർദ്ധക്യ നിരക്കിന് വിപരീതമാണ്, എന്നിരുന്നാലും ഇത് മനുഷ്യനേക്കാൾ വളരെ മന്ദഗതിയിലാണെന്ന് തോന്നുന്നു. കോമിക്സിൽ ചിത്രീകരിച്ചിരിക്കുന്ന അറുപതുവർഷക്കാലം മുഴുവൻ, ശാരീരിക പക്വതയുടെ പീഠഭൂമിക്കപ്പുറം അദ്ദേഹം പ്രായം കാണിക്കുന്നില്ല. ഹെൽ‌ബോയിയുടെ ലോകത്തെ ജനിപ്പിക്കുന്ന മറ്റ് അസുരന്മാർക്കും അമാനുഷിക ജീവികൾക്കും സമാനമാണ് ഈ നിഗൂ വാർദ്ധക്യ പ്രക്രിയ. ഹെൽ‌ബോയിയുടെ അമ്മ മനുഷ്യനായിരുന്ന ഒരു രാക്ഷസന്റെയോ അർദ്ധ രാക്ഷസന്റെയോ ആയുസ്സ് കോമിക്സിനുള്ളിൽ നിർവചിക്കപ്പെട്ടിട്ടില്ല, അവ പതിറ്റാണ്ടുകൾ മുതൽ ആയിരക്കണക്കിന് വർഷങ്ങൾ വരെയാണ്. സിനിമകളിൽ, ഹെൽ‌ബോയിയുടെ വാർദ്ധക്യ പ്രക്രിയയെ ബി‌ആർ‌പി‌ഡി "റിവേഴ്സ് ഡോഗ് ഇയേഴ്സ്" എന്ന് വിശേഷിപ്പിക്കുന്നു.
ഒഗ്‌ഡ്രു ജഹാദിനെ സൃഷ്ടിക്കുകയും ബന്ധിപ്പിക്കുകയും ചെയ്ത കൈ എന്ന നിലയിൽ, അവയെ "അഴിച്ചുമാറ്റാൻ" സഹായിക്കുന്ന താക്കോലും ഇതാണ്; മറ്റൊരു വിധത്തിൽ പറഞ്ഞാൽ, ഇത് റാഗ്നോറോക്കിനെ ഉളവാക്കുന്ന ഒരു ഉത്തേജകമാണ്. റൈറ്റ് ഹാൻഡ് ഓഫ് ഡൂം യഥാർത്ഥത്തിൽ ഈ ജോലികൾ എങ്ങനെ നിർവഹിക്കുമെന്ന് കോമിക്ക് പുസ്‌തകങ്ങളിൽ ഒരിക്കലും പരാമർശിക്കുന്നില്ല; ഹെൽ‌ബോയിയുടെ സമ്മതത്തോടെയോ അല്ലാതെയോ ഇത് സംഭവിക്കുന്നുവെന്നും ആരെങ്കിലും അല്ലെങ്കിൽ എന്തെങ്കിലും ചെയ്യാൻ ആഗ്രഹിക്കുന്നുവെന്നും മാത്രമാണ് അവർ വിശദീകരിക്കുന്നത്. ഇത് ഒരു താക്കോലായി പ്രവർത്തിക്കുന്നുവെന്ന് സിനിമ കാണിക്കുന്നു: റാസ്പുടിൻ സുരക്ഷിതമാക്കിയ പ്രത്യേക വൃദ്ധയിൽ രണ്ടുതവണ തിരിയുന്നത് ഒഗ്‌ഡ്രു ജഹാദ് പുറത്തിറക്കും. ചുമതലകൾ നിർവഹിക്കുന്നതിന് ഹെൽ‌ബോയിയിൽ ഭുജം ഘടിപ്പിക്കേണ്ട ആവശ്യമില്ലെന്ന് വ്യക്തമാക്കുന്നു. കൈ ഘടിപ്പിച്ചിരിക്കുമ്പോൾ ഹെൽ‌ബോയ് മരിക്കുകയാണെങ്കിൽ അത് ഉപയോഗശൂന്യമാകും. അതിനാൽ, അത് തെറ്റായ കൈകളിലേക്ക് വീഴാതിരിക്കാനുള്ള ഏക മാർഗം അത് സൂക്ഷിക്കുകയും സംരക്ഷിക്കുകയും ചെയ്യുകയെന്നതാണ്.
എഴുത്തുകാരൻ മൈക്ക് മിഗ്നോള സൃഷ്ടിച്ച കോമിക് കഥാപാത്രമാണ് ഹെൽബോയ്. ഒരു കുട്ടിച്ചാത്തനാണ് ഹെൽബോയ്. അനുഗ് ഉൻ രാമ എന്നാണ് യഥാർത്ഥ നാമം. രണ്ടാം ലോകമഹായുദ്ധകാലത്ത് നാസികൾ ഗ്രിഗറി റാസ്പുട്ടിന്റെ സഹായത്തോടെ അവനെ ഭൂമിയിലേക്ക് വരുത്തുന്നു. സഖ്യകക്ഷി സേനയുടെ സമയോചിതമായ ഇടപെടൽ മൂലം നാസികളുടെ കൈയിൽ പെടാതെ ഹെൽബോയ് പ്രൊഫസർ ട്രെവർ ബ്രട്ടൻഹോമിന്റെ പക്കലെത്തുന്നു. അമേരിക്കയുടെ 'ബ്യൂറോ ഓഫ് പാരാനോർമൽ റിസർച്ച് ആന്റ് ഡിഫൻസ്' സ്ഥാപിച്ച പ്രൊഫസർ അവനെ സ്വന്തം മകനെപ്പോലെ വളർത്തുകയും പരിശീലിപ്പിക്കുകയും ചെയ്യുന്നു. അസാമാന്യ വലിപ്പം, ചുവന്ന നിറമുള്ള ശരീരം, ചെകുത്താന്റേതു പോലെയുള്ള വാൽ, നെറ്റിയിൽ രണ്ടു കൊമ്പുകൾ, വലിപ്പം കൂടിയ, കല്ലു കൊണ്ടുള്ള വലതുകൈ.ഇതൊക്കെയാണ് ശരീര സവിശേഷതകൾ. കൊമ്പുകൾ വാതിലുകളിലൂടെ കടക്കാൻ തടസ്സം സൃഷ്ടിക്കുന്നെന്നു കണ്ട് ഹെൽബോയ് അതു പതിവായി രാകി കളയുന്നു. വിവിധ കഥകളിൽ -യിലെ സഹപ്രവർത്തകരോടൊത്ത് ഹെൽബോയ് മനുഷ്യനന്മയ്ക്കു വേണ്ടി പ്രപഞ്ചത്തിലെ കറുത്ത ശക്തികളോട് ഏറ്റുമുട്ടുന്നു.
2004യിൽ ഹെൽബോയ്യെ അടിസ്ഥാനം ആക്കി ഒരു ചലച്ചിത്രം ഹെൽബോയ് എന്ന പേരിൽ ഇറങ്ങി. ഗില്ലെർമോ ഡെൽ ടൊറോയാണ് ഈ ചിത്രം സംവിധാനം ചെയ്ത് എഴുതിയത്. റോൺ പെർമാൻ ഹെൽബോയിയായി അഭിനയിച്ചു , ലിസ് ഷെർമാനായി സെൽമ ബ്ലെയർ, എഫ്ബിഐ സ്‌പെഷ്യൽ ഏജന്റ് ജോൺ മിയേഴ്‌സായി റൂപർട്ട് ഇവാൻസ്. പ്രൊഫസർ ട്രെവർ ബ്രട്ടൻഹോം ആയി ജോൺ ഹർട്ട്, അബെ സപിയനായി ഡഗ് ജോൺസ് , ഗ്രിഗോറി റാസ്പുടിൻ ആയി കരേൽ റോഡൻ, എഫ്ബിഐ സീനിയർ സ്പെഷ്യൽ ഏജന്റ് ടോം മാനിംഗ് ആയി ജെഫ്രി ടാംബർ. ഒരു ഡസൻ പൂച്ചകളോടും പുറം ലോകത്തേക്കുള്ള പരിമിതമായ പ്രവേശനത്തോടും കൂടി ബി‌പി‌ആർ‌ഡിയിൽ താമസിക്കുന്നതായി ഹെൽ‌ബോയ് ചിത്രീകരിക്കുന്നു, മാത്രമല്ല പൊതുജനങ്ങളുടെ ഒരു നഗര ഇതിഹാസമായി കണക്കാക്കുകയും ചെയ്യുന്നു.
വിചിത്രമായ സ്ഥലങ്ങളിൽ വെളിപ്പെടുത്തിയിരിക്കുന്നതുപോലെ, ഹെൽബോയിയുടെ വലതു കൈ യഥാർത്ഥത്തിൽ അനുമിന്റെ വലതു കൈയായിരുന്നു, വളർന്നുവരുന്ന ഭൂമിയെ നിരീക്ഷിച്ച് ഒഗ്‌ഡ്രു ജഹാദ് സൃഷ്ടിച്ച "വലിയ ആത്മാക്കളിൽ" ഒരാളാണ് ഇത്. ഒഗ്‌ഡ്രു ജഹാദിന്‌ മുദ്രവെച്ചശേഷം അനുമിനെ സഹജീവികൾ നശിപ്പിച്ചു. മനുഷ്യന്റെ ആദ്യ വംശം ഉൾപ്പെടെ ചരിത്രത്തിലുടനീളം നിരവധി വംശങ്ങൾ സൂക്ഷിക്കുകയും സംരക്ഷിക്കുകയും ചെയ്തതിനാൽ അദ്ദേഹത്തിന്റെ വലതുകാൽ മാത്രം കേടായി. നവജാതനായ ഹെൽ‌ബോയിയിലേക്ക്‌ ഒട്ടിക്കുന്നതിനുമുമ്പ്‌ ഡൂമിന്റെ വലതു കൈ അസ്സയലിന്റെ കൈവശമായി.
കേരളത്തിലെ കൊല്ലം ജില്ലയിലെ പുനലൂർ -ചെങ്കോട്ട റൂട്ടിൽ തെന്മല ഗ്രാമപഞ്ചായത്തിലെ തെന്മലയിലാണ് തെന്മല അണക്കെട്ട് അഥവാ കല്ലട-പരപ്പാർ അണക്കെട്ട് സ്ഥിതി ചെയ്യുന്നത്. കേരളത്തിലെ ആദ്യ ഇക്കോ ടൂറിസം കേന്ദ്രമാണ് തെന്മലയിലുള്ളത്. കല്ലടയാറിലാണ് കല്ലട ജലസേചനപദ്ധതി, യുടെഭാഗമായ ഈ അണക്കെട്ട് സ്ഥിതിചെയ്യുന്നത്. 13.28 കോടി ബഡ്ജറ്റിൽ 1961-ലാണ് ഡാമിന്റെ നിർമ്മാണ പ്രവർത്തനങ്ങൾക്ക് തുടക്കം കുറിച്ചത്. ജലസേചനത്തിനും വൈദ്യുതിനിർമ്മാണത്തിനും ഇതിലെ ജലം ഉപയോഗിക്കുന്നു. കല്ലട ഇറിഗേഷൻ ആന്റ് ട്രീ ക്രോപ് ഡെവലപ്പ്മെന്റ് പ്രൊജക്റ്റിന്റെ കീഴിലാണ് നിർമ്മാണം നടത്തിയത്. കേരളത്തിലെ ഏറ്റവും വലിയ ജലസേചന അണക്കെട്ടാണ് തെന്മല. കൂടാതെ വളരെ വലിപ്പമേറിയ റിസർവോയർ ഏരിയായും ഈ ഡാമിനുണ്ട്. പല്ലംവെട്ടി സാഡിൽ ഡാം ഈ സംഭരണിയിലെ ഒരു പാർശ്വ അണക്കെട്ടാണ് .92,800 ഹെക്ടർ ഏരിയായിലാണ് അണക്കെട്ട് സ്ഥിതി ചെയ്യുന്നത്. അണക്കെട്ടിനു ചുറ്റും നിബിഡവനമേഖലയാണ്.
തെന്മല ഇക്കോടൂറിസത്തിന്റെ കവാടം എന്നറിയപ്പെടുന്ന പ്രദേശമാണ് ഒറ്റയ്കൽ ഔട്ട് ലുക്ക്. ദേശീയ പാത 208ൽ പുനലൂരിൽ നിന്നും 16 കിലോമീറ്റർ ദൂരെയാണ് ഇത്. കല്ലടയാറ്റിൽ ഉണ്ടാക്കിയ ബണ്ട് മൂലം ഇവിടെ ഒരു ചെറിയ തടാകം രൂപപ്പെട്ടിട്ടുണ്ട്. വർണ്ണനാതീതമായ പ്രകൃതിഭംഗിയും അതു കാണാനുള്ള നിരീക്ഷണ ഗോപുരവും ഇവിടുത്തെ പ്രത്യേകതയാണ്.
തെന്മല വന്യജീവി ഡിവിഷനിൽപ്പെട്ട തെന്മല റെയിഞ്ചിലെ കുളത്തൂപ്പുഴ റിസർവ് വനമേഖല 1984 ആഗസ്റ്റ് 25-ന് ചെന്തുരുണി വന്യജീവിസംരക്ഷണകേന്ദ്രമായി , , പ്രഖ്യാപിച്ചു. 100 ച.കി.മീ. വിസ്തൃതിയുള്ള ഈ വന്യമൃഗസംരക്ഷണകേന്ദ്രത്തിന്റെ ആസ്ഥാനം തെന്മലയാണ്.
പ്രൊഫ. കെ. എ. സിദ്ദീഖ് ഹസൻ, കേരളത്തിലെ ഒരു മുസ്‌ലിം നേതാവായിരുന്നു ) . ഇസ്‌ലാമിക പണ്ഡിതൻ, വാഗ്മി, സാമൂഹിക പ്രവർത്തകൻ എന്നിങ്ങനെ വിവിധ മേഖലകളിൽ അദ്ദേഹം പ്രവർത്തിച്ചു. ജമാഅത്തെ ഇസ്‌ലാമി ഹിന്ദ് അഖിലേന്ത്യാ അസിസ്റ്റന്റ് അമീർ, ന്യൂ ഡെൽഹി ആസ്ഥാനമായി പ്രവർത്തിക്കുന്ന ഹ്യൂമൻ ഡവലപ്മെന്റ് ഫൗണ്ടേഷന്റെ വിഷൻ 2016 പദ്ധതിയുടെ സെക്രട്ടറി, 1990 മുതൽ 2005 വരെയുള്ള വർഷങ്ങളിൽ കേരള ജമാഅത്തെ ഇസ്‌ലാമിയുടെ സംസ്ഥാന അമീർ തുടങ്ങിയ ഉത്തരവാദിത്തങ്ങൾ വഹിച്ചിരുന്നു.
കെ.എം അബ്ദുല്ല മൗലവിയുടേയും പി.എ. ഖദീജയുടേയും മകനായി 1945 മെയ് 5 ന്‌ തൃശൂർ ജില്ലയിലെ കൊടുങ്ങല്ലൂരിനടുത്ത എറിയാട് ജനനം. ഫറൂഖ് റൗദത്തുൽ ഉലൂം അറബിക് കോളേജ്, ശാന്തപുരം ഇസ്‌ലാമിയ കോളേജ് എന്നിവിടങ്ങളിൽ നിന്നായി അഫ്ദലുൽ ഉലമയും എം.എ യും കരസ്ഥമാക്കി. സർക്കാർ കോളേജിൽ അദ്ധ്യാപകനായി ജോലിചെയ്തു.തിരുവനന്തപുരം യൂനിവേഴസിറ്റി കോളജ്​, എറണാകുളം മഹാരാജാസ്​ കോളജ്​, കൊയിലാണ്ടി, കോടഞ്ചേരി, കാസർഗോഡ്​ ഗവൺമെൻറ്​ കോളജുകളിൽ അധ്യാപകനായിരുന്നു.
കേരള ജമാഅത്തെ ഇസ്‌ലാമിയുടെ സംസ്ഥാന അദ്ധ്യക്ഷനായിരുന്ന സിദ്ദീഖ് ഹസ്സൻ, മാധ്യമം ദിനപത്രം-വാരിക നിലകൊള്ളുന്ന ഐഡിയൽ പബ്ലിക്കേഷൻ ട്രസ്റ്റിന്റെ സ്ഥാപക സെക്രട്ടറിയായിരുന്നു. തുടർന്ന് ഐഡിയൽ പബ്ലിക്കേഷൻ ട്രസ്റ്റിന്റെ ചെയർമാനായും, ആൾട്ടർനേറ്റീവ് ഇൻവെസ്റ്റ്‌മെന്റ് ആന്റ് ക്രെഡിറ്റ് ലിമിറ്റഡിന്റെ അദ്ധ്യക്ഷനായും, ബൈത്തുസ്സകാത്ത് കേരളയുടെ സ്ഥാപക അദ്ധ്യക്ഷനായും പ്രബോധനം വാരികയുടെ മുഖ്യപത്രാധിപരായും സേവനമനുഷ്ഠിച്ചിട്ടുണ്ട്.
മുസ്‌ലിം സമുദായക്ഷേമ പ്രവർത്തനത്തിനുള്ള ഇസ്‌ലാം ഓൺലൈൻ ഏർപ്പെടുത്തിയ 2010 ലെ ഇസ്‌ലാമിക് ഓൺലൈൻ സ്റ്റാർ അവാർഡ്
പ്രൊഫ.സിദ്ദീഖ് ഹസൻറെ പേരിൽ മേഘാലയയിലെ ശാസ്ത്രസാങ്കേതിക സർവകലാശാലയിൽ കെട്ടിടം നിർമ്മിക്കപ്പെട്ടു.
സഊദി അറേബ്യ, കുവൈത്ത്, ബഹറൈൻ, ഒമാൻ, യു.എ.ഇ എന്നിവിടങ്ങളിൽ സന്ദർശനം നടത്തിയിട്ടുണ്ട്.
കോഴിക്കോട് ജില്ലയിലെ ഒരു ചെറിയ പട്ടണമാണു ഉള്ളിയേരി. കൊയിലാണ്ടിയിൽ നിന്നും താമരശ്ശേരിയിലേക്കുള്ള സംസ്ഥാനപാതയിലെ ആദ്യത്തെ പ്രധാന കവലയാണിത്. കോഴിക്കോട് നിന്നും പാവങ്ങാട്, അത്തോളി വഴി കുറ്റിയാടിയിലേക്കും തുടർന്ന് മാനന്തവാടിയിലേക്കും പോകുന്ന മറ്റൊരു സംസ്ഥാനപാത ഉള്ളിയേരിയിൽ വെച്ച് താമരശ്ശേരി ഹൈവെയുമായി സന്ധിക്കുന്നു. കൊയിലാണ്ടി, താമരശ്ശേരി, കോഴിക്കോട്, പേരാമ്പ്ര എന്നിവിടെങ്ങളിലേക്കുല്ല യാത്രക്കാർ പ്രധാനമായി അശ്രയിക്കുന്ന ഒരു ബസ്സ് സ്റ്റേഷൻ ഉള്ളിയേരി ടൗണിന്റെ പ്രത്യേകതയാണ്.
കോട്ടയം ജില്ലയിൽ വൈക്കം താലൂക്കിൽ കടുത്തുരുത്തി ബ്ലോക്ക് പഞ്ചായത്തിലാണ് 36.31 ച.കി.മി വിസ്തൃതിയള്ള കടുത്തുരുത്തി ഗ്രാമപഞ്ചായത്ത് സ്ഥിതി ചെയ്യുന്നത്.
ഈജിപ്തുകാരിയായ അടിമ സ്ത്രീയായിരുന്നു ഹാജർ . സന്താനങ്ങളില്ലാത്തതിനാൽ ഭാര്യയായ സാറയുടെ നിർദ്ദേശ പ്രകാരം ഹാജറിനെ ഭാര്യയായി സ്വീകരിക്കുകയായിരുന്നു ഇബ്റാഹീം നബി. അവരിൽ ജനിച്ച പുത്രനാണ് പ്രവാചകനായിരുന്ന ഇസ്മാഈൽ. ഇബ്രാഹീം നബി യുടെ ഭാര്യ സാറാ ബീവി യെ ഒരിക്കൽ അക്രമിയായ അന്നത്തെ രാജാവ് ആക്രമിക്കാൻ ശ്രമിച്ചു. ഭക്തയായ അവരെ അല്ലാഹു രക്ഷിച്ചു. ഇത് വെറുമൊരു സ്ത്രീയല്ലെന്ന് മനസ്സിലാക്കിയ രാജാവ് സാറാ ബീവിയോട് രക്ഷക്കായി കേണപേക്ഷിച്ചു. ബീവിയുടെ പ്രാർത്ഥനാ ഫലമായി അയാളുടെ പ്രവർത്തനരഹിതമായ കൈകൾ പൂർവ സ്ഥിതിയിലായി. തന്നെ രക്ഷിച്ചതിന് സമ്മാനമായി തനിക്കേറ്റവും ഇഷ്ടപ്പെട്ട വിശ്വസ്തയായ ഹാജറ എന്ന അടിമയെ സാറാ ബീവിക്ക് നൽകി രാജാവ് യാത്രയാക്കി.അങ്ങനെയാണ് ഹാജറ ബീവി ഇബ്രാഹിം നബിയുടെ അടുക്കലെത്തുന്നത്.
സാറാ ബീവി-ഇബ്രാഹീം ദമ്പതിമാർക്ക് അന്ന് സന്താനങ്ങൾ പിറന്നിരുന്നില്ല. അവർ ഭർത്താവിനോട്, തനിക്ക് ലഭിച്ച ഹാജറ എന്ന അടിമയെ വിവാഹം ചെയ്യാൻ നിർദ്ദേശിച്ചു. അങ്ങനെ അവർ പ്രവാചകൻ ഇബ്രാഹീമിൻറെ പത്നിയുമായി.
ജലശൂന്യവും ഫലശൂന്യവുമായ മരുപ്രദേശമായിരുന്നു മക്ക. അതിനാൽ തന്നെ ജനശൂന്യവുമായിരുന്നു. ഇബ്രാഹീം നബി ദൈവ ഹിതത്താൽ തന്റെ പത്‌നിയെയും പിഞ്ചോമനയെയും ആ മരുഭൂവിൽ ഉപേക്ഷിച്ച് പ്രബോധന പ്രവർത്തനങ്ങൾക്കായി തിരിക്കാനുദ്ദേശിച്ചു. ഉടൻ പത്‌നി വിളിച്ചു. അല്ലയോ ഇബ്രാഹീം, വീട്ടുകാരോ കൂട്ടുകാരോ ഇല്ലാത്ത ഈ മരുഭൂവിൽ ഞങ്ങളെ തനിച്ചാക്കി എങ്ങോട്ടാണ് താങ്കൾ പോകുന്നത്?
ഇബ്രാഹീം പ്രിയതമയുടെ വിളിക്കുത്തരം നൽകിയില്ല. കാരണം അല്ലാഹുവിന്റെ വാഗ്ദാനം നിറവേറ്റപ്പെടുക തന്നെ ചെയ്യും എന്ന് അദ്ദേഹത്തിന് ഉറപ്പുണ്ടായിരുന്നു. ദൈവകൽപനയാണെങ്കിൽ അതിൽ നിന്ന് തടയുക സാധ്യമല്ല എന്ന് അവൾക്ക് നല്ല ബോധ്യമുണ്ടായിരുന്നു. അവൾ ചോദിച്ചു: അല്ലാഹുവിന്റെ കൽപനയാണോ ഇത്!
അവളായിരുന്നു ഇബ്രാഹീം നബിയുടെ പ്രിയ പത്‌നിയും ഇസ്മാഈൽ നബി യുടെ വാൽസല്യനിധിയായ മാതാവുമായ ഹാജിറ എന്ന മഹതി. ഇബ്രാഹീം നബി പ്രഥമ പത്‌നിയായ സാറയുമായി ഈജിപ്തിലേക്ക് ഹിജ്‌റ പോയപ്പോൾ മഹതിക്ക് ഈജിപ്തിലെ രാജാവ് സമ്മാനമായി നൽകിയതായിരുന്നു അവളെ. സാറക്ക് പ്രായാധിക്യമെത്തുകയും ഇനി സന്താനങ്ങളുണ്ടാവുകയില്ല എന്ന അവസ്ഥയെത്തിയപ്പോൾ സാറ തന്റെ ഭർത്താവിന് ഹാജിറയെ സമ്മാനിക്കുകയായിരുന്നു. ഇബ്രാഹീം നബി ഹാജിറയെ വിവാഹം കഴിച്ചു. അവൾ ഗർഭം ധരിക്കുകയും ഇസ്മാഈലിനെ പ്രസവിക്കുകയും ചെയ്തു. ഇത് പിന്നീട് യജമാനത്തിയായ സാറയുടെ രോഷത്തിനിടയാക്കി. തന്റെ സ്ഥാനത്ത് ഭർത്താവിന്റെ ഹൃദയത്തിൽ ഹാജിറ കയറിക്കൂടി എന്ന ഒരു നഷ്ടബോധം അവളിൽ ഉയിരെടുത്തു. ഹാജിറയെയും കൂട്ടി അവളിൽ നിന്നകന്നു കഴിയാൻ അവൾ അദ്ദേഹത്തോട് ആവശ്യപ്പെട്ടു. അപ്രകാരമാണ് അല്ലാഹുവിന്റെ കൽപനപ്രകാരം ഇബ്രാഹീം നബി ഹാജിറയുമായി മക്കാമണൽത്തട്ടിൽ എത്തുന്നത്. അല്ലാഹുവിന്റെ അപാരമായ അനുഗ്രഹത്താൽ അവളിലൂടെയും കുട്ടിയിലൂടെയും ലോകർക്ക് കൺകുളിർക്കുന്ന അനുഭവങ്ങൾ അല്ലാഹു പ്രദാനം ചെയ്യുകയുണ്ടായി.
അല്ലാഹുവിൽ അചഞ്ചലമായി വിശ്വസിച്ച ഹാജിറ അല്ലാഹുവിന്റെ വാഗ്ദാനം സത്യസന്ധമായി പുലരുമെന്ന് തിരിച്ചറിഞ്ഞു. ദൈവാനുസരണത്തിൽ തന്റെ ഭർത്താവിന്ന് തുണയേകാൻ എങ്ങനെ തനിക്ക് സാധിക്കും എന്നതിനെകുറിച്ച് അവൾ ചിന്തിച്ചുകൊണ്ടേയിരുന്നു. വാക്കുകളിടറാതെയും മനസ്സ് ചഞ്ചലമാവാതെയും അവൾ പറഞ്ഞു. ദൈവം നമ്മെ വെറുതെ വിടുകയില്ല. ഇബ്രാഹീം ഇരുകരങ്ങളുമുയർത്തി അല്ലാഹുവിനോട് പ്രാർഥിച്ചു. 'ഞങ്ങളുടെ നാഥാ! എന്റെ മക്കളിൽ ചിലരെ, കൃഷിയില്ലാത്ത ഈ താഴ്‌വരയിൽ, നിന്റെ ആദരണീയ മന്ദിരത്തിനടുത്ത് ഞാൻ താമസിപ്പിച്ചിരിക്കുന്നു. ഞങ്ങളുടെ നാഥാ! അവർ നമസ്‌കാരം നിഷ്ഠയോടെ നിർവഹിക്കാനാണത്. അതിനാൽ നീ ജനമനസ്സുകളിൽ അവരോട് അടുപ്പമുണ്ടാക്കേണമേ. അവർക്ക് ആഹാരമായി കായ്കനികൾ നൽകേണമേ. അവർ നന്ദി കാണിച്ചേക്കാം.'ഞങ്ങളുടെ നാഥാ!
ഞങ്ങൾ മറച്ചുവെക്കുന്നതും തെളിയിച്ചുകാണിക്കുന്നതുമെല്ലാം നീയറിയുന്നു. അല്ലാഹുവിൽനിന്ന് മറഞ്ഞിരിക്കുന്നതായി ഒന്നുമില്ല ഭൂമിയിലും ആകാശത്തും.' .
ഏഴ് പ്രാവശ്യം ഇപ്രകാരം സഫാമർവക്കിടയിൽ അവൾ കയറിയിറങ്ങി. പരിക്ഷീണതയായി നിരാശയോടെ അവൾ തന്റെ കുഞ്ഞിന്റെയരികിലേക്ക് തിരിച്ചു. പ്രപഞ്ച നാഥൻ ജിബ്‌രീൽ നെ കുഞ്ഞിന്റെയരികിലേക്ക് അയച്ചു. കുഞ്ഞിന്റെ പാദമുദ്രയേറ്റ സ്ഥലത്ത് തന്റെ ചിറക് കൊണ്ട് അടിക്കുകയും അവിടെ നിന്നും ഉറവ പൊട്ടിയൊഴുകുകയും ചെയ്തു. ഇതുകണ്ട ഉമ്മ അല്ലാഹുവെ സ്തുതിച്ച് വെള്ളത്തിനരികിലേക്ക് കുതിച്ചുചെന്നു. അവൾ വെള്ളമെടുത്തു തന്റെ കരളിന്റെ കഷ്ണമായ മകന്റെ ജീവൻ രക്ഷിക്കാൻ വേണ്ടി പകർന്ന് നൽകി. വെള്ളം നിയന്ത്രണവിധേയമല്ലാത്ത രീതിയിൽ ഒഴുകിയപ്പോൾ അവൾ പറഞ്ഞു. സം സം. അടങ്ങൂ അടങ്ങൂ!
കുടിവെള്ളവും മറ്റു പാഥേയവുമെല്ലാം തീർന്നു. പിഞ്ചുപൈതലിന്റെ പൈദാഹമകറ്റാൻ കുടിനീര് എവിടെയും കാണുന്നില്ല. ഉമ്മയുടെ മാറിടത്തിൽ നിന്നും പാല് ചുരത്തുന്നുമില്ല, കുട്ടി ദാഹം ശമിക്കാതെ അട്ടഹസിക്കാൻ തുടങ്ങി. വാൽസല്യനിധിയായ ഒരുമ്മയുടെ വിങ്ങുന്ന ഹൃദയവുമായി മലമടക്കുകൾക്കിടയിലൂടെ വെള്ളമന്വേഷിച്ച് അവൾ ഓടി. അവളെയും തന്റെ പിഞ്ചോമനയെയും രക്ഷിക്കാൻ ആരെങ്കിലുമുണ്ടോ എന്ന് അന്വേഷിച്ചു കൊണ്ട് സഫാ കുന്നിൻ മുകളിലേക്ക് ഹാജിറ ഓടിക്കയറി. വല്ല ഭക്ഷണ പാനീയങ്ങളും അവിടെയുണ്ടോ എന്നും അന്വേഷിച്ചു കൊണ്ടിരുന്നു. പക്ഷെ രക്ഷയില്ല. വേഗത്തിൽ തന്നെ മലയിറങ്ങി മർവയിലേക്ക് കുതിച്ചു.
കാലം അതിന്റെ ചാക്രികതയിൽ മുന്നോട്ടു ഗമിച്ചു. ഹാജിറക്കും ഇസ്മാഈലിനും അവരുടെ ഗോത്രമായ ജുർഹുമിൽ സന്താനങ്ങളുണ്ടായി. അവിടെ തന്നെ കഴിച്ചുകൂട്ടാൻ അവർ ഉദ്ദേശിച്ചു. സംസം ജലം അവരുടെ സ്ഥിരതാമസത്തിന് വഴിയൊരുക്കുകയും സൗകര്യപ്പെടുത്തുകയും ചെയ്തു. ആ കുട്ടി യുവാവായി വളർന്നു വലുതായി. അവരിൽ നിന്നും അറബി ഭാഷ പഠിക്കുകയും ചെയ്തു.
അച്ചടക്കരാഹിത്യത്തിനടിസ്ഥാനം ഏറിയപങ്കും ശിശുവിന്റെ അപക്രമവത്കരണമാണ് . വീട്ടിലും വിദ്യാലയത്തിലുമുളള ചില സാഹചര്യങ്ങൾ ശിശുവിന്റെ ശരിയായ മാനസിക വളർച്ചയ്ക്ക് സഹായകമല്ലെന്നുവരാം. നിസ്സഹായതാബോധവും വിനയനരാഹിത്യവും അതു കാരണമായേക്കാം. ഗൃഹത്തിൽ ആവശ്യത്തിലധികം നിയന്ത്രണങ്ങൾക്ക് വിധേയനാകുന്ന ശിശു, അനാഥനായ കുട്ടി, സദാചാരപരമായി താണ മാനദണ്ഡങ്ങൾ പുലർത്തുന്ന ഭവനത്തിൽനിന്നുവരുന്ന ശിശു-ഇവരെല്ലാം വിദ്യാലയത്തിലെ അച്ചടക്കത്തിന് ഭീഷണിയാണ്. ചില വിദ്യാലയസാഹചര്യങ്ങളും അച്ചടക്കരാഹിത്യത്തിന് കാരണമാകാറുണ്ട്. ക്ലാസ്സിൽ പഠിപ്പിക്കുന്നതു മനസ്സിലാക്കാൻ വിഷമിക്കുന്ന കുട്ടി, ക്ലാസ്സിന്റെ നിലവാരത്തിൽ കവിഞ്ഞ വിജ്ഞാന നിലവാരമുള്ള കുട്ടി, കൊച്ചുകുട്ടികളുള്ള ക്ളാസ്സിലെ മടിയനായ മുതിർന്നവൻ, വാസനയ്ക്കനുസൃതമായ പ്രവർത്തന പരിപാടികളില്ലാത്തതിനാൽ നിരാശനായ കുട്ടി, നിർധനത്വമോ ശാരീരികാവശതയോമൂലം കൂട്ടുകാരുടെ മുമ്പിൽ അപഹാസപാത്രമാകുന്ന കുട്ടി - ഇവരെല്ലാം അച്ചടക്കത്തിനു വിലങ്ങുതടികളാണ്.